Նախ՝ ժամանակն է, որ Ռուսաստանն իր արտաքին քաղաքականությունը կառուցի մրցակցային հիմքերի վրա այլ ոչ թե ամեն անգամ խոսի ընդհանուր անցյալի, Ռուսաստանում ապրող միլիոնավոր հայերի ու Հայաստանում իրականացված ներդրումների մասին և նուրբ շանտաժներ արվեն։ Բոլոր դեպքերում էլ կան ոչ պակաս ուժեղ հակափաստակրեր․ Օրինակ՝ Հայաստանից հազարավոր մարդիկ գնում են արտագնա աշխատանքի ու գումարներ են ուղարկում Հայաստան, այո դա այդպես է, բայց միթե այդ գումարներն ավելի շատ են, քան Գազպրոմի, Բիլայնի, հանքարդյունաբերության ոլորտներում ռուսական ընկերությունների վաստակած գումարները, որոնք ըստ էության դուրս են գալիս Հայաստանից, երկրորդ՝ մեր ընդհանուր պատմության ընթացքում կան բազմաթիվ էջեր, որտեղ ռուսական բանակի գործողությունները մեղմ ասած ընկալվում է որպես դավաճանություն հայերիս նկատմամբ՝ վառ օրինակ է առաջին համաշխարհային պատերազմը, երբ ռուսներն ուղղակի հետ քաշվեցին Արևմտյան Հայաստանից, թողնելով տեղական ուժերին միայնակ հզոր թշնամու դեմ, Ռուսաստանում ապրող ու մեծ հարստություն կուտակած հայերի մասին՝ տղեք նրանք ձեր երկրին տնտեսական ակտիվություն են հաղորդում ու դա մի ներկայացրեք որպես լավություն հայ ազգին, ի դեպ՝ նրանց մեծ մասն ավելի շատ ռուս է քան հայ և վերջապես՝ Հայաստանում ապրող ռուսներին մենք միշտ վերաբերվել ենք որպես հարազատ մարդկանց ու ոչ մի անգամ խնդիրներ չեն եղել։